open-index/open-wikipedia-markdown huggingface dataset:
Боророански јазик

**Боророански јазик** — индијански јазик, дел од групата на боророански јазици од макро-же јазиците. Алтернативно јазикот се нарекува и како **Бое**. Боророанскиот се зборува од народот Бороро кој живее во Бразил.

## Поделба
Боророанскиот јазик се дели на две гранки и три дијалекти:

* Основен боророански
** Боророански
** Умотинаски  
* Отуке
** Отуке (оту)

## Наводи

## Дополнителна литература

* Maybury-Lewis, David, and Joan Bamberger. *Dialectical Societies: The Gê and Bororo of Central Brazil*. Harvard studies in cultural anthropology, 1. Cambridge: Harvard University Press, 1979. ISBN 0-674-20285-6


## Надворешни врски
* Бороро на Етнолог

Категорија:Боророански јазици
Категорија:Индијански јазици во Јужна Америка
Категорија:Јазици во Бразил
Чикитано јазик

**Чикитано** е индијански јазик кој се зборува во источна Боливија. Според јазичарот Гринберг, овој јазик е дел од боророанските јазици, но сè уште не целосно прифатена оваа теза.
## Наводи
* 

Категорија:Индијански јазици во Јужна Америка
Категорија:Боророански јазици
Хуан Карлос I

}, Италија
}}

**Хуан Карлос I** бил крал на Шпанија од 1975 до 2014 година.

Хуан Карлос е роден во Рим, Италија на 5 јануари 1938 година, во време кога неговото семејство било прогонето од Франциско Франко. Во 1948 година, генералот Франко го повикал Дон Хуан да го премести Хуан Карос во Шпанија и да го “*воспита*“ како иден крал на Шпанија. Истата година, тој за првпат стапнал на шпанска територија. кога Шпанија била прогласена за кралство, а Хуан Карлос за престолонаследник. 
 
На 22 ноември 1975 година, Хуан Карлос станал крал на Шпанија, а престолот го наследил од дедо си Алфонсо XIII од Шпанија. Притоа, тој станал првиот шпански крал по пауза од 44 години, откако за време на граѓанската војна во Шпанија била укината монархијата. Татко му, дон Карлос се откажал од престолот во негова корист. Според новиот устав од 1978 година, кралот на Шпанија добил многу поголеми должности, за разлика од другите монархии во Европа. Хуан Карлос станал главен командант на вооружените сили и има големо влијание во политичкиот живот на Шпанија. Хуан Карлос имал голема улога во развојот на парламентарната демократија во Шпанија, а неговата популарност особено се зголемила во 1981 година, кога успешно се справил со обидот за воен удар.

Хуан Карлос се оженил за Софија Грчка. Новата кралица за мал период го научила шпанскиот јазик, и родила три деца: принцезите Елена и Кристина и принцот Фелипе.

## Абдикација
На 2 јуни 2014 година, премиерот на Шпанија, Марио Рахој, прогласил дека, по речиси 40 години минати на престолот, кралот Хуан Карлос решил да абдицира, поради лични причини, и дека ќе го наследи принцот Фелипе. По објавувањето на веста за абдикацијата на Хуан Карлос, шпанската влада одржала вонреден состанок на кој биле разгледани уставните мерки потребни за наследувањето на престолот, бидејќи шпанскиот устав не пропишува никаква процедура за абдикација на кралот и за наследување на круната. Истовремено, на централниот плоштад во Мадрид, Пуерта дел сол, како и во другите шпански градови се собрале неколку илјади демонстранти, кои барале укинување на монархијата. Инаку, неколку години пред абдикацијата, угледот на кралот Хуан Карлос бил сериозно разнишан поради неколкуте скандали во кои биле вклучени членовите на неговото семејство: Така, против неговиот зет, Инаки Урдангарин била отворена истрага поради злоупотреба на државни пари.

## Поврзано
* Крал на Шпанија

## Наводи

Категорија:Родени во 1938 година
Категорија:Живи луѓе
Категорија:Луѓе од Рим
Категорија:Шпански монарси
Категорија:Римокатолички монарси
Категорија:Монарси во владеење
Категорија:Шпански инфанти
Категорија:Бурбонска династија во Шпанија
Категорија:Франкова Шпанија
Категорија:Витези на Сантјаго
Категорија:Витези на Алкантара
Категорија:Витези на Златното Руно
Категорија:Витези на Подвеската
Категорија:Knights Grand Cross of the Order of the Dutch Lion
Категорија:Витези на Орденот Слон
Категорија:Витези на Малта
Категорија:Европски монарси од 20 век
Категорија:Европски монарси од 21 век
Категорија:Добитници на Државната награда на Руската Федерација
Египетски јазик

**Египетски јазик** — античкиот староседелски јазик на Египет кој е дел од групата на афроазиски јазици. Првите запишани мисли и зборови на египетски јазик датираат уште од 3400 п.н.е. што го прави еден од најстарите познати запишани јазици.

Египетскиот јазик бил зборуван до 17 век во новоразвиената форма наречена коптички јазик. Денешниот национален јазик на Египет е египетски арапски јазик, кој постепено со текот на времето го заменил коптичкиот јазик во секојдневната употреба. Таа замена започнала со муслиманското освојување на Египет. Коптичкиот јазик и денес се користи, но како литургиски јазик во Коптичката црква. Овој јазик активно го зборува многу мал број на население, скоро сите зборуваат египетски арапски јазик.

## Периодизација

Јазичарите и научниците го делат, или го подредуваат јазикот хронолошки на 6 различни периоди, и тоа:

* Архаичен египетски јазик (пред 2600 п.н.е., јазикот на  раната династија),
* Стар египетски јазик (2600 п.н.е.  – 2000 п.н.е., јазикот на  Старото Кралство),
* Средноегипетски јазик (2000 п.н.е. – 1300 п.н.е., Средното кралство па сè до периофот на Амарна; продолжил како литературен јазик во 4 век),
* Доцноегипетски јазик (1300 п.н.е. – 700 п.н.е.),
* Демотски јазик (7 век п.н.е. – 5 век, Доцниот период па сè до Римското Царство)
* Коптски јазик (1 век – 17 век, рана Римско Царство до денес).

## Поврзано
* Египетски хиероглифи
* Стара египетска литература
* Египетски броеви
* Демотски јазик
* Коптски јазик

## Наводи


Категорија:Мртви јазици во Африка
Архаичен египетски јазик

**Архаичниот египетски јазик**  — една од првите фази на развитокот на египетскиот јазик кој се зборувал за време на периодот на раната династија на Египет. Овој период траел до 3400 п.н.е.  Нема докази за египетскиот јазик пред периодот на династиите.

## Наводи


## Поврзано
* Египетски јазик

Категорија:Египетски јазик
Стар египетски јазик

**Стариот египетски јазик**  — втората фаза од развојот на египетскиот јазик кој се зборувал од 2600 п.н.е. до 2000 п.н.е. за време на Старото кралство. Тектовите од пирамидите се најголемиот литературен фонд од оваа фаза на јазикот.

## Наводи
* Loprieno, Antonio. *Ancient Egyptian: A Linguistic Introduction*, Cambridge University Press, 1995. ISBN 0-521-44849-2

## Поврзано
* Египетски јазик

Категорија:Египетски јазик
Средноегипетски јазик

**Средноегипетски јазик** — третата фаза од развојот на египетскиот јазик кој се зборувал од 2000 п.н.е. до 1300 п.н.е.

Иако овој јазик се развил во доцниот египетски јазик сепак тој останал во употреба како стандарден јазик сè до 4 век. Како таков, тој е карактеризиран како класичен јазик и привлекол најмногу внимание на египтолозите. Покрај тоа што е познат преку египетските хиероглифи, јазикот се пишувал и со ракописно египетско писмо.

За процесот на разбирање на јазикот придонел Адолф Ерман и неговата школа. Тој исто така објавил и граматика на е средноегипетскиот јазик во 1894.  Во XX век египтолозите заклучиле дека јазикот е истражен сосема и се осврнале кон стариот египетски јазик.

## Наводи
*  A. H. Gardiner: *Egyptian Grammar, Oxford*, 1927,  3rd ed.  1957.

## Поврзано
* Доцноегипетски јазик
* Египетски јазик

Категорија:Египетски јазик
Циклотрон

мини|десно|Современ циклотрон за радиотерапија
**Циклотрон** е вид на забрзувач на честички каде наелектризирани честички од средината нанадвор по спирална патека. Во тракеторијата се држат со статичко магнетно поле и се забрзуваат со менливо (радиофрекфентно) електрично поле.

Категорија:Забрзувачи на честички
Категорија:Експериментална физика
Категорија:Американски пронајдоци
Категорија:Физика на забрзувачите
Филип II (Шпанија)

{| align=right 
| 

**Филип II** бил крал на Шпанија во периодот од 1556 до 1598 година, крал на Неапол и Сицилија од 1554 до 1558 и крал на Португалија од 1580 до 1598 година, како Филип I од Португалија. Тој е единствениот законски син на Карлос I од Шпанија и Изабела од Португалија. Филип II бил еден од најголемите противници на Протестанската реформација. Во 1554 година се оженил за англиската кралица Мери I и бил прогласен за Крал на Англија, при што на таа позиција се задржал до смртта на неговата сопруга.

Категорија:Луѓе од Ваљадолид
Категорија:Шпански монарси
Категорија:Португалски монарси
Категорија:Англиски монарси
Категорија:Римокатолички монарси
Категорија:Кралство Сицилија
Категорија:Монарси од Неапол
Категорија:Протестантска реформација
Категорија:Антипротестанство
Категорија:Војводи на Брабант
Категорија:Војводи од Лотир
Категорија:Војводи од Луксембург
Категорија:Војводи на Милано
Категорија:Грофови на Фландрија
Категорија:Грофови од Ено
Категорија:Грофови од Холандија
Категорија:Принцови од Астурија
Категорија:Филипска династија
Категорија:Сопружници на англиските владетели
Категорија:Витези на Сантјаго
Категорија:Витези на Подвеската
Категорија:Витези на Златното Руно
Категорија:Родени во 1528 година
Категорија:Починати во 1598 година
Категорија:Европски монарси од 16 век
Категорија:Личности од Француските верски војни
Категорија:Родени во 1527 година
Замав

Синусоиден бран.1)Амплитуда(врвна амплитуда).2)Врв-врв амплитуда.3)Делотворна вредност на променлива величина.4)Период(периода)на осцилација.|мини|десно|300п

**Замав** или **амплитуда** (од лат. *amplitudo*) — најголемата вредност што ja достига во текот на еден период некоја големина што е подложна на периодични промени.

## Наводи

Категорија:Физика
Категорија:Физички величини
Саем

[thumb|right|300px|Штандот на [Samsung на саемот CES2009]]
**Саем** или **панаѓур** — претставува општествена манифестација која им овозможува на приватни компании да ги изложуваат своите производи или услуги. Саемите според географската положба се делат на интернационални, национални и регионални саемски манифестации. Саемот претставува место каде луѓето остваруваат директен контакт со производителите на одредени производи.

Најпознатиот организатор на саемски случувања во Македонија е Скопски саем 

Во последно време електронските манифестации полека полека е селат кон Интернетот. Најпозната електронска саемска манифестација во Македонија е Мак EXPO http://www.makexpo.com.mk  Саемското претставување станува достапно и за помалите претпријатија кои имаат интерес за промоција и маркетинг.

## Саемот како тема во уметноста и во популарната култура
* „Панаѓур“ — песна на македонскиот поет Наум Целакоски од 1963 година.
* „Панаѓур на чуда“ — песна на полската поетеса Вислава Шимборска.
* „Ренесансен саем“ (англиски: *Renaissance Fair*) — песна на американската рок-група Брдс (*The Byrds*) од 1967 година.
* „Таа одеше низ саемот“ (англиски: *She moved through the fair*) — песна на северноирскиот музичар Ван Морисон и групата Чифтанс (*The Chieftains*) од 1988 година.
* „Селски панаѓур“ (англиски: *Country Fair*) — песна на северноирскиот рок-музичар Ван Морисон (*Van Morrison*) од 1974 година.

## Наводи

## Надворешни врски
* Скопски саем  
* International Trade Shows (Trade Key)
* List of Trade Shows  (Alibaba)
* Trade Fairs and Congress Center of Málaga
Амперметар

мини|Нагледен амперметар

**Амперметар** — уред кој ја мери моќноста на електричната струја која минува низ електрично коло. Амперметарот мора да биде поврзан во гранката чија јачина на струја ја мериме. Амперметарот никогаш не смее да се поврзе на извор на струја, бидејќи во тој случај би прегорел или би бил тешко оштетен. Електричните струи се мерат во ампери (A).

### Историја
Односот помеѓу две електрични струи, магнетни полиња и физички сили прво биле забележани од Ханс Кристијан Орстед.

Категорија:Физика
Категорија:Мерни инструменти
Амперова сила

мини|десно|280п|Опит кој ја прикажува Амперовата сила која дејствува меѓу два напоредни спроводника низ кои течат постојани струи. Ако насоката на текот е иста кај двата спроводника, силата е привлечна, а ако насоките се обратни, таа е одбојна. <small>Извел: проф. Оливер Зајков. Институт за физика на Природно-математичкиот факултет во Скопје.</small>
**Амперова сила** претставува силата со која магнетното поле му дејствува на спроводник со струја. Амперовата сила директно зависи од јачината на струјата, како и од должината на спроводникот, а како фактор на пропорционалноста се јавува и магнетна индукција.

## Поврзано
* Ампеража

Категорија:Физика
Експликација (антрополгија)

**Експликација** е начин на постапување со покојникот, када телото по смртта се изложува на дејството на природните елементи. Оваа постапка се применувала уште во древните заедници.

Целта на експликацијата била ослободување на другите припадници на заедницата од умрениот, со оставање на неговите остатоци на платформи, натстрешници или крошни на дрвјата, за да се постигне природно мумифицирање или за да се изврши делумна или потполна декарнација.

Најпознати примери на експликација на покојникот на платформи се откриени во Америка, во племето Ирокези, кои граделе посебни конструкции, високи неколку метри. Телото било изложувано долг период (околу 12 години), по што преостанатото меко ткиво се отстранувало, а коските се собирале и се положувале во заеднички гроб.
Сличен ритуал е забележан и кај племето Асинибоине.

Диркем го опишал ритуалот што го применувало австралиското племе Варамунга, при што покојниците ги подигале на платформа во крошните на дрвјата, ги оставале да се распаднат додека не останат само коските, а потоа ги положувале во внатрешноста на мравјалниците, за да се отстранат трагите од месо, а потоа со остатоците вршеле секундарно погребување по пат на инхумација.

## Наводи

Категорија:Обреди
Категорија:Почивалишта
Категорија:Антропологија
Гратче (езеро)

**Гратче** или **Кочанско Езеро** (месно познато како **Браната**) — вештачко езеро сместено во подножјето на Осоговските Планини, на местото на некогашното село Долно Гратче, оддалечено околу 6 км северно од Кочани. Езерото има издолжен облик во правец север-југ и е со вкупна површина од 0,19 км2.

Езерото било изградено на местото на коешто Мала и Велика Река ја образуваат Кочанска Река во 1959 година, со цел водоснабдување на градот Кочани и во помала мера за наводнување на Кочанското Поле.

## Географија
Гратче било создадено на местото на коешто Мала и Велика Река ја образуваат Кочанска Река, каде што во минатото се наоѓало селото Горно Гратче, на надморска височина од 467 м. Езерото е долго 1,2 км, а широко е 0,2 км и има должина на бреговата линија од околу 3,5 км. Неговата површина изнесува 0,19 км2, а најголемата длабочина е 29 м.

## Брана и капацитет
Браната е изградена на Кочанска Река во 1959 година и претстсавува армиранобетонска брана со височина од 29 м, должина на круната од 145 м, ширина на мостот од 0,8 м и ширина на основата од 6 м. Со атмосферските врнежи, езерото годишно во просек добива вода од околу 383.000 м3. Браната има целокупна зафатнина од околу 2.250.000 м3, а водата се користи за наводнување и индустриски цели.На мостот на браната е поставена спомен-плоча во чест на изградбата на браната.

## Туризам
Езерото Гратче има и туристичко-рекреативен карактер, со градот Кочани е поврзано по асфалтен пат, а на неговиот брег има неколку објекти со угостителски карактер и хотел. На северната страна на езерото, на самиот спој на Мала и Велика Река се наоѓа археолошкото наоѓалиште Долно Градиште. Околу езерото постојат планинарски пешачки патеки коишто овозможуваат да се заобиколи, а на оддалеченост од околу 1 км по течението на Велика Река се наоѓа Гратчевскиот Водопад којшто настанал со изградба на помошна брана на тоа место. Во повисоките делови од планината има видиковец, а од езерото има патека и до споменикот „Мактеон“.

## Галерија

Податотека:Езеро Гратче 2.jpg|Панорама на езерото


Податотека:Gratce old.jpg|Езерото во 1961 година
Податотека:Gratce zid.JPG|Браната
Податотека:Брана на Гратче 2.jpg|Браната со мостот
Податотека:Брана на Гратче.jpg|Браната со мостот


## Поврзано
* Долно Гратче
* Долно Градиште
* Мала Река
* Велика Река
* Кочанска Река
* Гратчевски Водопад

## Белешки

## Наводи

## Надворешни врски

Категорија:Вештачки езера во Македонија
Категорија:Географија на Кочани
Категорија:Долно Гратче
Категорија:Појавено во 1959 година во Македонија
Стеатопигија

[thumb|right|[Хотентоти — жена и маж (цртеж од 1900). Жената ја покажува својата стеатопигија.]]

**Стеатопигија** () — високо ниво на натрупување на маснотија во пределот на задникот и горните делови на бедрата кај човекот. Наталожувањето на маснотиите не е ограничено само на глутеалните регии, туку се протега и од предната страна на бедрата, при што се формира дебел слој кој некогаш се протега до колената.

Ваквиот развој претставува генетска особеност на којсанските народи (Бушманите и Хотентотите) и особено преовладува кај жените на ова племе, а во помал степен се јавува и кај мажите. Во повеќето етнички групи на хомо сапиенсот, женките покажуваат поголема наклонетост кон акумулирање на масното ткиво во регионот на задникот, во споредба со машките. Исто така, се забележуваат и меѓу Пигмејците во Централна Африка и племето Онг на Андаманските Острови. Меѓу припадниците на којсанските народи ова се смета за знак на убавина: тоа започнува уште во раното детство и е целосно развиено во времето на првата бременост. Ваквата појава често е придружена со формација позната како издолжена лабија или срамни усни (срамните усни можат да бидат издолжени и до 10 см надвор од вулвата) и историски е познато како „хотентотска престилка“.

Стеатопигијата била карактеристична за популацијата кој некогаш живеела на просторот од Аденскиот Залив до ’Ртот на Добра Надеж, а племињата на којсанските народи и Пигмејците се нејзини остатоци.

Се претпоставува дека статеопигијата некогаш била многу повеќе распространета. Неолитски фигурини на Венера, кои понекогаш се нарекуваат и “фигури на статеопигиска Венера“ биле откриени од Европа на запад до Сибир на исток. Притоа е прикажана забележлива развиеност на колковите, со специфични продолжетоци на малите срамни усни (labia minora), што ја поткрепува оваа теорија.

## Наводи

Категорија:Анатомија
Категорија:Анатомија на човекот
Филип III (Шпанија)

{| align=right 
| 
**Филип III** бил крал на Шпанија, на Неапол и Сицилија и Португалија во периодот од 1598 до 1621 година. Тој е еден од владетелите на Шпанија кој државата ја носи во голема економска криза. Државните долгови кои тој ги наследил од страна на неговиот татко тој наместо да ги намали, тој ги зголемил. Починал на 31 март 1621 година.

 

Категорија:Родени во 1578 година
Категорија:Починати во 1621 година
Категорија:Луѓе од Мадрид
Категорија:Шпански монарси
Категорија:Португалски монарси
Категорија:Кралство Сицилија
Категорија:Филипска династија
Категорија:Принцови од Астурија
Категорија:Војводи на Милано
Категорија:Римокатолички монарси
Категорија:Витези на Сантјаго
Категорија:Витези на Златното Руно
Категорија:Европски монарси од 16 век
Категорија:Европски монарси од 17 век
Филип IV (Шпанија)

{| align=right 
| 

**Филип IV** бил крал на Шпанија во периодот од 1621 до 1665 година и крал на Португалија од 1621 до 1640 година. Престолот го наследил од татко му Филип III од Шпанија кога имал само 16 години, и исто како татко му немал ниту способност ниту некаква поголема желба за државност. Долговите на државата сè повеќе се зголемувале додека кралското семејство живеело во раскош на сметка на народот кој тонел во сиромаштија. Некогашната најмоќна династија започнала да се распаѓа од внатрешни и надворешни фактори. Во текот на неговото владеење водел војна со Холандија по која морал да ја признае нејзината независност во 1648 година. Војната со Франција исто така завршила со пораз и големи последици на Шпанија.

Следувале поголем број на востанија организирани од незадоволниот народ. Каталонците и Португалците во 1640 година дигнале востание преку кое Луј XIII бил прогласен за крал на Каталонија, а Жоао IV на Португалија. Од Шпанија успеала да се одели само Португалија.

Категорија:Родени во 1605 година
Категорија:Починати во 1665 година
Категорија:Луѓе од Ваљадолид
Категорија:Шпански монарси
Категорија:Кралство Сицилија
Категорија:Португалски монарси
Категорија:Филипска династија
Категорија:Принцови од Астурија
Категорија:Војводи од Гелдерн
Категорија:Војводи од Лотир
Категорија:Војводи од Луксембург
Категорија:Војводи на Милано
Категорија:Грофови на Фландрија
Категорија:Грофови од Ено
Категорија:Римокатолички монарси
Категорија:Витези на Сантјаго
Категорија:Витези на Златното Руно
Категорија:Европски монарси од 17 век
Пилаво (Бурилчево)

**Пилаво** — археолошко наоѓалиште сместено на возвишение на левиот брег на Брегалница, во близина на селото Бурилчево, Општина Чешиново-Облешево.

## Историја
Станува збор за истражена населба од бакарно време (енеолит) или преодниот период од каменото во металното време. Според анализите вршени со методот Ц14 (правени врз карбонизирано жито најдено на локалитеот), населбата била активна во средината на V милениум п.н.е.

Во овој период борбено настроените племиња своите населби ги сместиле на возвишени платоа, тумби, тешко достапни, природно заштитени и погодни за одбрана. Во близина на населбите имало реки или извори за вода, заради обезбедување на неопходните услови за живот. Токму таква местоположба има Пилаво, кој се издига на едно израмнето плато, неколку десeтини метри од вливот на реката Злетовица во Брегалница.

## Артефакти
Ова наоѓалиште изобилува со керамика во најразновидни форми и начини на украсување со врежување на брановидни линии, а за издвојување се графитно сликаните садови. Богатството на духовната култура кај населението од тој период може да се следи преку бројната ситна пластика на зооморфни и антропоморфни претстави, при што кај антропоморфните има нагласена стеатопигија, а украсени се со врежани брановидни линии.

При археолошките ископувања на наоѓалиштето е откриена претстава на женска фигурина, теракота, на која ѝ недостасува горната половина. Сочуваната долна половина украсена е со ритмички шари: врежани концентрични кругови, точки, брановидни и аглести линии. Интересно е што во ова наоѓалиште се откриени неколку вакви претстави кои наликуваат едни на други, што ни наведува на претпоставка дека тогашните жени по повод одреден ритуал се украсувале на овој начин, а тоа е пренесено и на теракотните фигурини. Димензиите на фигурината се 7х11&nbsp;см.

Покрај тоа, во наоѓалиштето присутни се голем број коскени и камени алатки и накит.

## Галерија

File:Keramika so grafit.jpg|Керамички садови со графит
File:Antropomorph plastika.jpg|Антропоморфна пластика - женска фигурина


## Поврзано
* Долно Градиште
* Алењак
* Морозвизд
* Куново - Чуки
* Текешински лозја

## Наводи
Фернандо Торес

**Фернандо Торес** (шпански: *Fernando Torres*, роден на ) е шпански фудбалски тренер и пензиониран играч.

Својата кариера ја започнал како гоман, но бидејќи изгубил многу заби почнал да игра како напаѓач. Тој почнал да игра фудбал кога имал пет години, а професионалната кариера ја започнал на 11 годишна возраст кога играл за Атлетико Мадрид.

Фернандо Торес својата професионална кариера ја започнал во 2001 година како играч на ФК Атлетико Мадрид, и во истиот тим се задржал до 2007 година, кога преминал во ФК Ливерпул за 36 милиони евра. Во Ливерпул постигнал 65 голови во 102 натпревари.

Во 2011 преминал во ФК Челзи за рекордна сума во англиската лига од 50 милиони британски фунти.

За Шпанската фудбалска репрезентација дебитирал во 2003 година.

Со Шпанија учествувал во шест големи турнири; УЕФА Еуро 2004, на 2006 ФИФА Светско Првенство, УЕФА Евро 2008,на 2010 ФИФА Светско Првенство, УЕФА Евро 2012 и 2014 ФИФА Светско Првенство. Шпанија ги освои сите три турнири од 2008-2012 година со Торес постигнувајќи гол во финалето на Евро 2008 и Евро 2012.

## Наводи

Категорија:Живи луѓе
Категорија:Шпански фудбалери
Категорија:Фудбалери на ФК Атлетико Мадрид
Категорија:Фудбалери на ФК Ливерпул
Категорија:Фудбалери на ФК Челзи
Категорија:Фудбалери на Милан
Категорија:Фудбалери од Премиер Лига
Авански јазици

**Аванските јазици** се барбакоански јазици кои се зборуваат во Еквадор и Колумбија. Во оваа група на јазици спаѓаат следните два јазика: авански питски јазик и пастоски јазик. Пастоскиот јазик е исчезнат јазик.

## Поврзано
* Барбакоански јазици

Категорија:Авански јазици
Категорија:Индијански јазици во Јужна Америка
Авански питски јазик

**Аванскиот питски јазик**  — индијански јазик дел од групата на барбакоански јазици. Јазикот се зборува во Јужна Америка.

Овој јазик го зборуваат околу 21.000 луѓе, најмногу во Колумбија. Покрај нив има и 1.000 луѓе кои го зборуваат јазикот во Еквадор

Писменоста на луѓето кои го зборуваат јазикот е помалку од 1%, додека писменоста на истите луѓе за шпански јазик е помалку од 5%. Овој јазик користи латиница како основно писмо за запишување и редоследот на зборовите е подмет-прирок-глагол.

## Наводи


Категорија:Авански јазици
Категорија:Индијански јазици во Јужна Америка
Пастоски јазик

**Пастоскиот** е исчезнат индијански јазик кој е дел од групата на Барбакоански јазици. Јазикот се зборувал во Еквадор.

Категорија:Авански јазици
Категорија:Исчезнати индијански јазици
Категорија:Индијански јазици во Јужна Америка
Категорија:Мртви јазици во Јужна Америка
Коконукански јазици

**Коконуканските јазици** се индијански јазици кои се зборуваат во Колумбија, Јужна Америка. Во оваа група на јазици спаѓаат следните: гвамбијано јазик, тотороски јазик и коконукански јазик. Често овие јазици се сметаат како еден дијалект на барбакоанските јазици. 

## Наводи
* Branks, Judith; Sánchez, Juan Bautista. (1978). *The drama of life: A study of life cycle customs among the Guambiano, Colombia, South America* (pp xii, 107). Summer Institute of Linguistics Museum of Anthropology Publication (No. 4). Dallas: Summer Institute of Linguistics Museum of Anthropology.

Категорија:Индијански јазици во Јужна Америка
Категорија:Коконукански јазици
Индулгенција

мини|200п|Опроштение од 1952 година

**Индулгенција** претставува попустливост, благост односно милостивост. Тоа е потврда за опростување на гревовите со плаќање на пари во католичката црква.

Категорија:Христијански поими
Категорија:Христијанството во 16 век
Категорија:Католички учења и доктрини
Дахија

**Дахија** — јаничарски старешина, насилник кој не ги почитува државните закони.

## Наводи

Категорија:Војска на Отоманското Царство
Категорија:Турцизми
Категорија:Зборови што ги нема во ТРМЈ
Трета македонска фудбалска лига

**Третата македонска фудбалска лига** - третата најсилна професионална фудбалска лига во Република Македонија.

## Формат
Лигата е поделена на шест региони: Трета лига — Север, Трета лига — Центар, Трета лига — Исток, Трета лига — Југоисток, Трета лига — Запад и Трета лига — Југозапад. На крајот на сезоната, шесте победници на регионите  обезбедуваат пласман во Втората лига. Последните пласирани две или една екипа од секој регион се селат во Општинските лиги. Бројката на отпаднати третолигаши по регион зависи од второлигашките екипи во кои региони отпаѓаат тие за следната сезона. 
## Прваци
**Легенда**

### 1992–2000

### 2000–2004

### 2004–2017

### 2017–2020

### 2020–

### Белешки

:1.&nbsp;: Локомотива била унапредена по победата во дополнителниот бараж натпревар против Кораби бидејќи Втората лига била проширена по хаосот со баражите.
:2.&nbsp;: Горно Лисиче како победник во Север - група А, победила во баражот за унапредување против Раштак кој бил од Север - група Б.
:3.&nbsp;: Треска како победник во групата А, победила во баражот за унапредување против Маџари Солидарност кој бил од групата Б.
:4.&nbsp;: Шкупи го изгубил баражот за унапредување, но поради преземањето на Корзо, името на клубот било сменето во Шкупи 1927.
:5.&nbsp;: Влазрими го изгубила баражот за унапредување, но поради преземањето на Врапчиште (тогашен учесник во Втората лига), клубот на полусезона добил ново име - Влазрими 77.
:6.&nbsp;: Новаци 2005 го загубил баражот за унапредување, но поради повлекувањето на Младост од Втората лига, клубот бил унапреден.
:7.&nbsp;:Дојранско Езеро го откажал учеството во Втората лига - Исток за следната сезона.
:8.&nbsp;: Поради ширењето на заразата COVID-19 од вирусот SARS-CoV-2, Фудбалската федерација на Македонија на 12 март 2020 одлучила, поради безбедноста на фудбалските работници, привремено да ја суспендира Третата лига и останатите натпреварувања организирани од Федерацијата. Прваци не биле прогласени, а на 2 јули 2020 година, било одлучено моменталните екипи на првите места да играат бараж за унапредување помеѓу себе.
:8.&nbsp;: Поради укинувањето на повеќето источни општински фудбалски сојузи, била суспендирана Третата лига - Исток. Нејзините екипи учесници се приклучиле во југоисточниот фудбалски регион.
## Поврзано
* Фудбалска федерација на Македонија
* Прва македонска фудбалска лига
* Втора македонска фудбалска лига
* Општински македонски фудбалски лиги
* Куп на Македонија

## Наводи

## Надворешни врски
*Фудбалска федерација на Македонија 
* MacedonianFootball.com 

*
3
Карло II (Шпанија)

{| align=right 
| 

**Карлос II** бил крал на Шпанија, последниот крал од Хабсбуршката династија која владеела со Шпанија. Во историјата останал запамтен како неискусен крал кој немал никакви резултати во текот на неговото владеење преследвајќи го Војната за шпанското наследство.

Карлос е роден во Мадрид, како син на Филип IV Шпански и Маријана Австриска. Неговиот татко е вујко на неговата мајка. Можеби ова било и причината за генетските болести кои се јавувале кај некои членови од идните поколенија.  Неговото раѓање во Шпанија било пресретнето со големи почести бидејќи се сметало дека војната за шпанското наследството ќе се одложи за неколку години или нема никогаш да се одржи доколку веќе новиот крал остави машки потомок. 
 

Категорија:Родени во 1661 година
Категорија:Починати во 1700 година
Категорија:Луѓе од Мадрид
Категорија:Шпански монарси
Категорија:Римокатолички монарси
Категорија:Принцови од Астурија
Категорија:Хабсбурговци
Категорија:Кралство Сицилија
Категорија:Војводи на Брабант
Категорија:Војводи од Гелдерн
Категорија:Војводи од Лотир
Категорија:Војводи од Луксембург
Категорија:Војводи на Милано
Категорија:Грофови на Фландрија
Категорија:Грофови од Ено
Категорија:Витези на Сантјаго
Категорија:Витези на Златното Руно
Категорија:Луѓе со епилепсија
Категорија:Европски монарси од 17 век
Категорија:Европски монарси од 18 век
Филип V (Шпанија)

{| align=right 
| 

**Филип V од Шпанија** бил француски и крал на Шпанија, прв претставник од Бурбонската династија во Шпанија кој се качил на престолот. 
 
Филип е роден во градот Версај на 19 декември 1683 година. тој е вториот син на францускиот дофен Луј Бурбонски и Марија Ана Баварска. По таткова линија, тој е внук на Луј XIV и Марија Тереза. Европските држави жестоко се спротивставиле на објавувањето на Филип за крал на Шпанија по смртта на Карлос II од Шпанија по што започнала т.н. Војна за шпанското наследство која траела тринаесет години и завршила со договорот од Утрехт во 1713 и Раштат во 1714 година. Со војната, Филип бил признат за крал на Шпанија од другите европски држави но Шпанија ги загубила Менорка, Гибралтар, Шпанските Ниски Земји, Неапол, Милано, Сардинија и Сицилија.

Категорија:Шпански монарси
Категорија:Кралство Сицилија
Категорија:Војводи од Бургундија
Категорија:Војводи од Анжу
Категорија:Војводи на Брабант
Категорија:Војводи од Лотир
Категорија:Војводи на Милано
Категорија:Бурбонска династија
Категорија:Бурбонска династија во Шпанија
Категорија:Римокатолички монарси
Категорија:Витези на Сантјаго
Категорија:Витези на Златното Руно
Категорија:Родени во 1683 година
Категорија:Починати во 1746 година
Категорија:Луѓе од Версај
Категорија:Бурбонска династија во Франција
Категорија:Европски монарси од 18 век
Луис I (Шпанија)

{| align=right 
| 

**Луис I од Шпанија** бил крал на Шпанија од 14 јануари до 31 август 1724 година. Луис е роден на 27 август 1707 година во Мадрид како принц на Астурија. Тој е најголемиот син на Филип V од Шпанија и Марија Луиза Савојска. Кога неговата мајка починала тој имал само седум години а татко му се оженил за Елизабет Фернезе. Во 1722 година Луис се оженил за Луиза-Елизабет Орлеанска, ќерка на Филип II Орлеански, со која немале деца. На 14 јануари 1724 година Филип V од Шпанија абдицирал во корист на својот син, кој пак бил објавен за крал на Шпанија под името Луис I. Но по седум месеци се наложило неговиот татко повторно да се врати на престолот бидејќи Луис починал од вариола.

 
 

Категорија:Шпански монарси
Категорија:Принцови од Астурија
Категорија:Бурбонска династија во Шпанија
Категорија:Римокатолички монарси
Категорија:Витези на Сантјаго
Категорија:Витези на Златното Руно
Категорија:Родени во 1707 година
Категорија:Починати во 1724 година
Категорија:Шпански инфанти
Категорија:Европски монарси од 18 век
Превез на Вероника

thumb|

**Превезот на Вероника**, или *Судариум* (латински за ткаенина), често нарекуван едноставно " Вероника", а познат ѝ како *Волто Санто* или *Светото лице* е католичкa реликва од ткаенина која според легендата, го носи ликот на лицето на Исус кое не е направено од човечката рака (т.е. Acheiropoieta).

Според најновата верзија, легендата раскажува дека Вероника од Ерусалим го сретнал Исус по Виа Долороса на патот кон Голгота. Таа застанала пред него да му го избрише лицето од нејзиниот превез. Така, на превезот се обележела лицето на Исус. Според некои верзии, Вероника подоцна отишла во Рим за да го претстави платното на римскиот цар Тибериј, укажувајќи му дека платното поседува натприродна моќ кое може да ја угаси жедта, да лекува слепи луѓе, а понекогаш дури ѝ да ги оживее мртвите.

Оваа предание не било запишано во својата сегашна форма сè до средниот век. Освен оваа реликва, во источната црква се познати преданијата поврзани со приказната за сликата на Исус позната како Мандалион (или *Убрус*) како и Торинското платно.

Категорија:Реликвии припишани на Исус Христос
Категорија:Христијанска иконографија
Категорија:Христијански поими
Илјада и една ноќ (ТВ-серија)

thumb|250п|Плакатот на серијата
**„Илјада и една ноќ“** () е турска телевизиска серија произведена од страна на телевизискиот канал Канал Д од 2006 до 2009 година. Во главните улоги се Халит Ергенч, Бергузар Корел, Тарду Флордун и Џејда Дувенџи.

Серијата е емитувана и во Србија, Азербејџан, Кувајт, Романија, Бугарија и Македонија. Во Македонија е прикажана на А1 Телевизија и е синхронизирана на македонски јазик. И 2020 година на Телевизија Алфа.

## Приказна

Во серијата се зборува за Шехерезад Евлијаоглу која е талентирана архитектка и работи во голема компанија Бинјапи Холдинг за конструкции во сопственост на Онур Аксал и Керем Инџеоглу. Таа е мајка на младо момче кое страда од леукемија и му е потребна итна и многу скапа операција. Онур Аксал е успешен стопанственик. Тој имал лошо искуство со жените и затоа ги мрази. Откако ја запознава Шехерезад тој смета дека таа е поинаква. Благодарение на големата посветеност на работата од страна на Шехерезад, таа освојува престижна награда во архитектурата. Од друга страна, и Керем е вљубен во Шехерезад. Керем претставува најдобар пријател на Онур. Нивните заеднички интереси кон Шехерезад ќе доведат до големи кавги меѓу нив. Поради итната ситуација на нејзиниот син, Шехерезад е приморана што е можно поскоро да најде пари за операцијата. Само нејзиниот шеф, Онур, прифаќа да и позајми пари, но цената е една ноќ со него.

После таа ноќ, Онур станува потполно заљубен во Шехерезад и не може да прекине да мисли на неа. Тој закажува и деловно патување во Дубаи, со цел да биде сам со неа. За време на патувањето, Онур и дава повторно понуда за да спие со него, но овојпат за повеќе пари. Шехерезад ја одбива понудата и многу му се лути за тоа. Таа сфаќа дека нејзиниот шеф, Онур нема да заборави за тоа Што еднаш се случило меѓу нив и решава да побара нова работа далеку од него. Кога ќе сфати што направил, Онур длабоко се кае, и станува поприврзан за неа.

Согледувајќи дека не може да живее без неа, Онур ја бара Шехерезад за своја жена затоа што бил бесконечно заљубен, а таа прифаќа. Работите стануваат покомплицирани кога мајката на Онур не ја поддржува венчавката на Онур со Шехерезад, но потоа ќе се предомисли, гледајќи ја големата љубов меѓу Онур и Шехерезад.

Многу работи ќе се случат подоцна меѓу нив, како на пример бегството на Шехерезад од нејзината венчавка со Онур поради Жале која ја убедила Шехерезад дека Онур не сака навистина да се жени со неа, туку тоа претставува само уште еден "валкан предлог" на Онур како тој за ноќта што ја поминале заедно. Тоа ќе ја принуди Шехерезад да го остави Онур. Шехерезад во меѓувреме ќе дознае дека Онур има ќерка од негоата поранешна девојка што исто така ќе ја искомплицира ситуацијата.

Во третата сезона, Керем ќе ја обелодени вистината дека Шехерезад и Онур спиеле заедно што ќе ги донесе до развод. На крајот од сезоната тие ќе се венчаат и ќе живеат заедно и среќно засекогаш.

## Улоги

Категорија:Турски телевизиски серии
Светиот пехар

thumb|220px|Оваа модерна прослава на Евхаристијата ги задржила оригиналните елементи на''Тајната вечера'', лебот и пехарот. Свештеникот ги користи зборовите на Исус.

Во христијанската традиција, **Светиот пехар** е чашата од која Исус Христос пиел вино на Тајната вечера.

## Западно предание

Според римокатоличките обичаи, Светиот пехар бил земен од страна на Свети Петар, кој го однел во Рим. По смртта на Петар, преданието вели дека чашата останала на неговите наследници односно идните папи сè додека Папа Сикст II во 258 година не ја испратил за Шпанија, затоа што императорот Валеријан почнал да ги прогонува христијаните. По многу перипетии, пехарот на крајот завршил во Валенсија во 1424 година.

Покрај Валенсија, уште неколку градови во светот, како италијанската Џенова, претендираат дека ја имаат најважната реликвија на христијанството. Така, според христијанската митологија за истиот сад се поврзува и Светиот грал од кој пиел Исус Христос за време на Тајната вечера. Друга верзија е дека Јосиф од Ариматеја ги собрал последните капки крв од телото на Исус кога бил погребaн, и самиот Грал го однел во Велика Британија, каде бил долго време чуван. Во сооднос на ова, се смета дека гралот ја поседува моќта да лекува различни болести или повреди. Темата за барањето на Светиот Грал е приклучена во митовите за кралот Артур.

Можеби најраниот запис за пехарот од Тајната вечера е записот на Арцулф од 7 век, англосаксонсонец кој пишува дека реликвот се наоѓал во некоја капела во близина на Ерусалим, меѓу базиликата на Голгота и Мартириум.

## Иконографија

Значењето на иконите се зголемило за време на раниот среден век. Во текот на 14 век во живописотот на црквата во Готланд е прикажан Исус кој се моли во Гетсиманската градина, а светиот пехар стои на врвот на планината.

## Поврзано
* Светиот грал
* Тајната вечера
* Реликви препишани на Исус Христос

Категорија:Свет Грал
Пехар
Категорија:Христијански поими
Судариум од Овеидо

thumb|260px|Ковчегот во Овиедо каде се чува платното

**Судариумот** од Овиедо претставува крвава ткаенина со размери 84 x 53 см, која се наоѓа во катедралата Сам Салвадор во Овиедо, Шпанија. Оваа мала капела била изградена специјално за платно од страна на кралот Алфонсо II од Астурија во 840 година. Судариумот (латински: ткаенина) се смета дека било платното со кое била обвиткана главата на Исус Христос, откако тој починал. Реликвот на јавноста се прикажува трипати годишно: на Велики петок, на празникот на Триумфалниот крст на 14 септември, и на 21 септември.

На судариумот за разлика од торинското платно го нема лицето на Исус. Тоа не е споменато при погребувањето на Христос, но се споменува дека постоела во Празниот Гроб. Според верниците, историјата околу судариумот започнува во 570 година во времето кога Антонинус од Пијаченца за првпат напишал дека судариумот бил преместен во некоја пештера која се наоѓала во близина на нанастирот Свети Марко во близина на Ерусалим. Претходно, во првите векови по Христовото Распнување за платното не постојат никакви информации. Судариумот по се изгледа во 614 година бил однесен од Палестина, по инвазијата на византиските провинции од Сасанидскиот персиски Крал Козрој II, и истата била однесена во Северна Африка во 616 година а подоцна пристигнала во Шпанија.

## Поврзано

* Реликви препишани на Исус
* Празниот Гроб
* Торинско платно
* Крвта на Исус

Категорија:Реликвии припишани на Исус Христос
Категорија:Астурија
Категорија:Историја на Астурија
Празниот гроб

[thumb|right|Гробот на Исус, во [Базилика на Светиот Гроб|Базиликата на Светиот Гроб во Ерусалим]]

**Празниот Гроб** е термин кој се употребуа за гробот во кој бил погребан Исус по неговата смрт. Ниту едно од четирите Евангелија не дава сеопфатна или целосна претстава за Воскресението на Исус или за неговите настапи. Евангелијата пишуваат дека Марија Магдалена била прва која го посетила гробот на Христос. Иако Христовото тело било положено во гробот по распнувањето и смртта, гробот бил празен. Кога жените се вратиле од гробиштата утрото на Велигден, тие им соопштиле на Апостолите дека гробот е празен и дека го виделе Исус, кој воскреснал од мртвите. Апостолите сепак не верувале во тоа, сè додека Исус не ги посетил.

Категорија:Наводни гробови на Исус
Категорија:Воскресение Христово
Категорија:Христијански поими
Свети скали

thumb|right|upright|Светите скали

**Светите скали** (италијански: Scala Santa) според христијанската традиција, се скалите на којшто застанал Исус Христос пред тој да биде осуден на смрт преку распнување на крст од страна на Понтиј Пилат.

Средновековни легенди тврдат дека Светите скали биле донесени од Ерусалим до Рим во 326 година од страна на Света Елена, мајката на Константин I Велики. Во средниот век, тие биле познати како Скала Пилати (скалите на Понтиј Пилат).

Скалите се состојат од 28 стапки, составени од бел мермер, во Латеранскиот дворец, спротивно од базиликата Свети Јован Латерански.

## Наводи

Категорија:Згради и градби во Рим
Категорија:Ранохристијански археолошки наоѓалишта
Категорија:Реликвии припишани на Исус Христос
Категорија:Знаменитости во Рим
Христијански крст

thumb|right|210px

**Христијанскиот крст** е најпознатиот и најраспространетиот религиозен симбол на христијанството. Како основа за употреба на овој симбол во христијанството се зема фактот што Исус Христос бил распнат на крст. Постојат повеќе видови на крстови, а меѓу најпознатите се Андреиниот крст, кој ја има формата на буквата Х бидејќи според преданието Апостол Андреја бил распнат на таков вид на крст. Исто така постои итн. „обратен“ и истиот е познат ѝ како Петров крст бидејќи според преданието Апостол Петар бил распнат со главата надолу како што и тој самиот побарал.

Како христијански симбол, крстот се наоѓа во христијанските храмови, цркви, манастири, на предметите кои се користат при богослужба. Со крст се обележуваат и гробовите на христијаните. Според христијанството, вертикалната линија на крстот го симболизира божеството, а хоризонталната човештвото. Крстот е директно поврзан и со мачењето и распнувањето на Исус Христос. Разпнувањето на крст е било распространето средство на казнување во древнот Рим. Иако тогаш крстот означувал симбол на смртта, во христијанството означува симбол на животот.

## Историја

Во текот на првите два века на христијанството, крстот бил голема реткост во христијанската иконографија. Раните христијани како свој симбол на верата го употребувале Ихтисот односно Риба. Крстот во тоа време најмногу се користел како знак односно метод за погубување. Христовиот монограм познат ѝ како *лабарум* бил користен од страна на Константин I Велики во 4 век како свој симбол, и како таков зел голем замав како симбол во раното христијанство. Но ова не значи дека крстот не бил во употреба. Според некои учени, тој бил во употреба уште во 2 век, но во помала мера.

Денеска, во христијанството крстот претставува најсвет знак и симбол. Сите христијански богослужби се извршуваат со христијанскиот крст како: Крштението, Миропомазанието, Евхаристијата. Во денешнината тој е најрапространет симбол на верата. Според христијанската митологија, од крстот најмногу се плашат демоните.

## Видови крстови
* Андреин крст - крст на Апостол Андреја
* Петров крст - крст на Апостол Петар
* Ѓорѓиев крст - симбол на Свети Ѓорѓи
* Анк
* Патријархален крст
* Баскиски крст
* Кантерберски крст
* Келтски крст
* Коптски крст
* Руски православен крст
* Лоренски крст
* Малтешки крст
* Лангдокски крст
* Папски крст
* Грчки крст
* Темпларски крст
* Ерусалимски крст
* Византиски крст
* Кукест крст

## Поврзано

* Крст
* Милениумски крст
* Христијанска симболика
* Меморијален крст
* Ихтис

Крст
Категорија:Крстови
Крст
Бокс со голи тупаници

**Боксот со голи тупаници** е изворниот облик на бокс, во блиско сродство со античките боречки спортови. Во овој спорт двајцата противници се пресметуваат без боксерски ракавици или какво било средство а омекнување на ударите.
Разликата помеѓу уличната борба и боксот без ракавици е во тоа што тој има правила, како да речеме забрана за удирање на паднат противник, за разлика од пресметките од типот „гради в гради“.

[framed|111px|Славниот боксер со голи тупаници [Џон Саливан.]]

## Историја
Во англиската традиција (каде спортот е наречен *bare-knuckle boxing*), за прв шампион се смета Џејмс Фиг кој ја освоил титулата во 1719 г. и ја сочувал сè додека не се повлекол од боксот заради возраст во 1730.  Други познати шампиони биле Џек Бротон, Даниел Мендоса, Џем Белчер, Хен Парс, Џон Гали, Том Криб, Том Спринг, Џем Вард, Џејмс Берк, Вилијам 'Бендиго' Томпсон, Бен Конт, Том Сејерс и Џем Мејс.

Најдолгиот меч со голи тупаници се случил во Мелбурн, Австралија, на 19 октомври 1856. Џејмс Кели и Џек Смит боксувале цели 6 часа и 15 минути.

Џем Мејс, шампион на Англија, и Џо Кобурн, поранешен американски шампион, одбоксирале меч во Њу Орлеанс во 1870 г. Овој меч бил најавуван како „меч на векот“, но борбата траела 3 часа и 48 минути и за тоа време обајцата противници не успеале да зададат ниту еден удар.

Мејс го држи рекордот за најдолга боречка кариера (од каков било вид) во историјата, со 35 години стаж во рингот.

Само еден боксер во историјата добил витештво. Единственото витештво е доделено на Сер Ден Донели, шампион на Ирска околу 1815 г.

## Познати боксери со голи тупаници

* Џем Белчер
* Сајмон Byrne
* Бен Конт
* Џејмс Корбет
* Том Криб
* Патрик Доерти
* Џејмс Фиг
* Џем Мејс
* Лени Меклин (нарекуван „Најцрвстиот човек во Британија“)
* Мајкл Гордон Питерсен, попознат како Чарлс Бронсон (опишан како „најлошиот затвореник во Британија“)
* Џони Којл
* Едвард Танкл
* Даниел Мендоса
* Том Молино
* Џон „Стар Чад“ Мориси (ја земал титулата од Саливан)
* Мики Онил
* Том Сејерс
* Рој Шо
* Џем Смит
* Џон Саливан (прв шампион во тешка категорија)
* Вилијам 'Бендиго' Томпсон
* Бартли Горман
* Карлос Санчес (четирикратен шампион)
* Џон Џексон, кој го победил Мендоса
* Џем Ворд
* Вилијам Пери „Типтонскиот шибач“

## Поврзано
* Список на боксери со голи тупаници
* „Боречки клуб“
* „Снеч“

## Наводи

* ''The Outsiders - Exposing the Secretive World of Ireland's Travellers'' Глава 4 и 5 (ISBN 978-1-903582-67-1) од Eamon Dillon, издадено ноември 2006, Merlin Publishing

## Надворешни врски
* Мекејл Мертон - 30 години шапион по бокс со голи тупаници (видеоинсерт)

Категорија:Бокс
Категорија:Боречки спортови
Категорија:Боречки вештини
Категорија:Поединечни спортови
Хунгќи

thumb|220px|Концептниот автомобил Хунгќи HQD на Шангајскиот автосаем во 2005.
220px|thumb|right|Хунгќи CA770 од 1974 сликан во Хонгконг

**Хунгќи** (, пинјин: *Hóngqí*) — марка на луксузни автомобили од кинескиот производител „Прв кинески автомобилски завод“ (меѓународно наречен: First Automobile Works, FAW) од Чангчуен, Кина.

Марката започнала да се произведува во 1958, отпрвин изработувајќи лимузини во советски стил, но потоа производителот склучува договор со Audi и Lincoln за обликување.

FAW од неодамна го произведуваат моделот Хунгќи HQ3 (заснован на Тојота Краун). Возилото е претставено на Шангајскиот автосаем 2005 во концептна фаза, при што дизајнот е заснован на лимузината Хунгќи CA770. Во 2008 Пекиншкиот автосаем, FAW го прикажале и концепт-моделот Хунгќи HQE, како и концептниот теренец Хунчи SUV.

## Модели на Хунчи

## Наводи

## Надворешни врски

* Официјална страница  
* Страница за автомобилите „Хунгќи“ 

Категорија:FAW
Категорија:Луксузни автомобили
Категорија:Кинески автомобили